b'\n_START_ARTICLE_\nIKEA\n_START_SECTION_\nPovijest\n_START_PARAGRAPH_\nIKEA je osnovana 1943., a osniva\xc4\x8d je Ingvar Kamprad. Prvi prodajni centar je otvoren 1958. u \xc5\xa0vedskoj. Nedugo nakon toga, centri se otvaraju i u Norve\xc5\xa1koj i Danskoj. Sedamdesetih godina 20. stolje\xc4\x87a po\xc4\x8dela su otvaranja u ostalim dijelovima Europe i svijeta. Do danas IKEA ima 285 trgovina u 37 dr\xc5\xbeava svijeta. Najve\xc4\x87e tr\xc5\xbei\xc5\xa1te IKEA danas ima u Njema\xc4\x8dkoj, gdje postoje 43 prodajna centra. IKEA je poznata po pristupa\xc4\x8dnim cijenama, specifi\xc4\x8dnom dizajnu i katalogu, koji se godi\xc5\xa1nje proizvede u 200 milijuna primjeraka._NEWLINE_Godine 1982. osnovana je IKEA zaklada koja se bavi humanitarnom djelatno\xc5\xa1\xc4\x87u, a 2016. godine u zgradi u kojoj je djelovala prva IKEA robna ku\xc4\x87a otvoren je IKEA muzej._NEWLINE_IKEA planira otvoriti svoje trgova\xc4\x8dke centre i u Zagrebu, Splitu, Rijeci, Osijeku, Sisku. IKEA u Hrvatskoj biti \xc4\x87e jedna od pet najve\xc4\x87ih u Europi i 10 u svijetu. Centar u Zagrebu otvoren je u drugoj polovici 2014. godine.'